Sammenlignet med India forøvrig har Kerala en godt utdannet befolkning. Analfabetismen er Indias laveste, ettersom delstaten i 1991 hadde over 90 % lesekyndige innbyggere – Kerala ble dermed regnet som den første delstaten i India uten analfabetisme. Forskjellen i andel lesekyndige mellom kvinner og menn og mellom urbane og ikke-urbane strøk er også den laveste i India.